Source: https://www.zakonypreludi.sk/zz/1967-70
Timestamp: 2020-05-27 07:21:56+00:00
Document Index: 5703021

Matched Legal Cases: ['§ 7', '§ 12', '§ 16', '§ 31', '§ 34', '§ 3', '§ 16']

70/1967 Zb. Zákon o komisiách ľudovej kontroly | Aktuálne znenie
70/1967 Zb.
Zákon č. 70/1967 Zb.Zákon o komisiách ľudovej kontroly
(v znení č. 85/1968 Zb., 70/1969 Zb.)
Čiastka 27/1967
Platnosť od 13.07.1967 do19.10.1971
Účinnosť od 30.06.1969 do19.10.1971
Zrušený 103/1971 Zb.
Ustanovenia o komisiách ľudovej kontroly, ktoré upravujú vzťah Ústrednej komisie ľudovej kontroly k vláde, a ďalej ustanovenia tohto zákona o závodných komisiách ľudovej kontroly sa zrušujú (zákon č. 85/1968 Zb. s účinnosťou od 28. júna 1968). Podľa zákona č. 70/1969 Zb...
Druhá časť - ÚSTREDNÁ KOMISIA ĽUDOVEJ KONTROLY (§ 7 - § 12)
Štvrtá časť - KOMISIE ĽUDOVEJ KONTROLY NÁRODNÝCH VÝBOROV (§ 16)
Siedma časť - PRECHODNÉ A ZÁVEREČNÉ USTANOVENIA (§ 31 - § 34)
Aktuálne znenie 30.06.1969 - 19.10.1971
o komisiách ľudovej kontroly
ÚSTREDNÁ KOMISIA ĽUDOVEJ KONTROLY
(1) Ústredná komisia ľudovej kontroly plní úlohy, ktoré jej uloží Národné zhromaždenie; za svoju činnosť zodpovedá Národnému zhromaždeniu.
(2) Predsedníctvo Národného zhromaždenia schvaľuje plán činnosti Ústrednej komisie ľudovej kontroly.
(3) Ústredná komisia ľudovej kontroly podáva správy o svojej činnosti Národnému zhromaždeniu.
Ústredná komisia ľudovej kontroly je oprávnená na plnenie úloh, ktoré jej uloží Národné zhromaždenie, vyžadovať súčinnosť ostatných komisií ľudovej kontroly a dávať im za tým účelom pokyny.
(1) Ústredná komisia ľudovej kontroly pri plnení úloh, ktoré jej uloží Národné zhromaždenie, najmä kontroluje:
a) plnenie zákonov a ostatných právnych predpisov, uznesení Národného zhromaždenia a jeho predsedníctva a uznesení vlády,
b) účinnosť riadiacej práce štátnych orgánov a socialistických organizácií pri riešení problémov rozvoja národného hospodárstva a kultúry,
c) stav a úroveň vybavovania sťažností, oznámení a podnetov pracujúcich v štátnych orgánoch a socialistických organizáciách,
d) účinnosť práce ostatných kontrolných orgánov.
(2) Pri kontrole plnenia zákonov a ostatných právnych predpisov, uznesení Národného zhromaždenia a jeho predsedníctva a uznesení vlády Ústredná komisia ľudovej kontroly preveruje včasnosť a úplnosť splnenia daných úloh a dáva podnety na zmenu tých právnych predpisov a uznesení, ktoré už nezodpovedajú potrebám ďalšieho rozvoja socialistickej spoločnosti.
(3) Pri kontrole účinnosti práce kontrolných orgánov Ústredná komisia ľudovej kontroly najmä vykonáva rozbory činnosti a organizácie jednotlivých článkov kontrolného systému v štátnej správe a v hospodárstve, zovšeobecňuje progresívne metódy a formy ich činnosti a pomáha pri ich rozširovaní.
a) predkladá Národnému zhromaždeniu stanovisko k štátnemu záverečnému účtu,
b) navrhuje na základe skúseností z kontrolnej činnosti Národnému zhromaždeniu vykonanie kontrol v jednotlivých odvetviach, odboroch alebo úsekoch národného hospodárstva, kultúry alebo štátnej správy,
c) metodicky riadi kontrolnú činnosť ostatných komisií ľudovej kontroly a za tým účelom môže vydávať aj záväzné smernice,
d) organizuje a zabezpečuje výskum v odbore kontroly a výchovu funkcionárov a pracovníkov komisií ľudovej kontroly a po dohode s príslušnými ústrednými orgánmi aj výchovu funkcionárov a pracovníkov iných orgánov a organizácií, ktorí vykonávajú kontrolu.
(1) Na čele Ústrednej komisie ľudovej kontroly je predseda, ktorého zo zvolených členov vymenúva a z funkcie odvoláva prezident republiky. Predseda Ústrednej komisie ľudovej kontroly má postavenie vedúceho ústredného orgánu; zúčastňuje sa na rokovaní vlády a má právo zúčastniť sa na schôdzach všetkých zastupiteľských sborov a ich orgánov.
(2) Predsedu Ústrednej komisie ľudovej kontroly zastupujú dvaja podpredsedovia, ktorých zo svojich členov volí a z funkcie odvoláva Ústredná komisia ľudovej kontroly.
(1) Ústredná komisia ľudovej kontroly má odborný aparát.
(2) Ústredná komisia ľudovej kontroly ustanovuje organizáciu svojho aparátu, vymenúva a odvoláva jeho vedúcich pracovníkov a ustanovuje smernice pre jeho prácu; v ich rámci prácu aparátu riadi predseda Ústrednej komisie ľudovej kontroly.
KOMISIE ĽUDOVEJ KONTROLY NÁRODNÝCH VÝBOROV
Zriaďovanie a voľby komisií ľudovej kontroly národných výborov a ich pôsobnosť upravuje zákon o národných výboroch.
(1) Komisie ľudovej kontroly, ktoré pôsobia v deň nadobudnutia účinnosti tohto zákona, sú komisiami ľudovej kontroly podľa tohto zákona.
(2) Pracovníci aparátu krajských a okresných komisií ľudovej kontroly a komisií ľudovej kontroly im na roveň postavených stávajú sa pracovníkmi aparátu príslušných komisií ľudovej kontroly národných výborov.
(1) Pri ukladaní poriadkovej pokuty a pokarhania s pokutou sa postupuje podľa všeobecných predpisov o správnom konaní.
(2) Konanie o odvolaniach proti poriadkovým pokutám, kárnym opatreniam a peňažným náhradám, ktoré boli uložené predo dňom nadobudnutia účinnosti tohto zákona, sa vykoná podľa doterajších predpisov.
1. pre odbor kontroly zákon č. 23/1963 Zb. o ľudovej kontrole a o národohospodárskej evidencii v znení § 3 zákona č. 93/1964 Zb.,
2. § 16 zákonného opatrenia Predsedníctva Národného zhromaždenia č. 1/1967 Zb. o zmenách v organizácii a pôsobnosti niektorých ústredných orgánov,
3. zákonné opatrenie Predsedníctva Národného zhromaždenia č. 21/1967 Zb. o voľbách komisií ľudovej kontroly.
(2) Ďalej sa zrušujú:
1. štatút orgánov ľudovej kontroly uverejnený pod por. č. 2/1963 Vestníka Ústrednej komisie ľudovej kontroly a štatistiky a registrovaný v čiastke č. 17/1963 Zbierky zákonov,
2. úprava Ústrednej komisie ľudovej kontroly a štatistiky o vymedzení pôsobnosti obvodných komisií ľudovej kontroly a štatistiky v obvodoch hlavného mesta Prahy (č. 33 822/1963 z 22. 5. 1963) registrovaná v čiastke č. 29/1964 Zbierky zákonov.
(1) Ustanovenia zákona č. 70/1967 Zb. o komisiách ľudovej kontroly, ktoré upravujú vzťah Ústrednej komisie ľudovej kontroly k vláde, a ďalej ustanovenia tohto zákona o závodných komisiách ľudovej kontroly sa zrušujú.